20 ONLINE 
22 Noticia Transparnte di Gobierno 


Diaranson 19 October 2022 Email: IslaOnline@gobierno.aw Tel: 528-4952 


» 
ne 
` 


ONLINE 


Noticia di Gobierno 


Diaranson 19 October 2022 


Siman pasa Association of the Consular Corps of Aruba 
(ACCA) a reuni cu Prome Minister di Aruba Evelyn Wever - 
Croes. Motibo di e reunion tabata pa sondea con por trece 
mihor cooperacion y union entre Pais Aruba y e consuladonan 
di diferente pais, aki na Aruba. 


E organisacion ACCA ta consisti di 30 diferente pais y di esaki 
24 pais ta miembro na Aruba. e cuerpo consular tin e vision 
pa traha hunto cu Gobierno di Aruba pa garantisa seguridad y 
bienestar di un y tur cu ta biba na Aruba. Door di traha hunto 
cu representantenan di paisnan cu ta miembro di ACCA y 
Gobierno di Aruba. Nan mision ta pa brinda na ciudadanonan 
integracion positivo na bienestar di Aruba. Den cuadro di 
esaki, e organisacion a presenta algun reto na Prome Minister 
Wever - Croes, cu ta dificulta e mision y locual cu por haci 
tambe pa mehora e situacion. Algun di e puntonan cu a wordo 
treci dilanti ta necesidad pa mehora e lifia di comunicacion cu 
departamentonan gubernamental, respet pa e carnet consular, 
mihor trato na embahadornan y mehoracion den procedura na 
aeropuerto. 


Prome Minister a gradici e organisacion pa e encuentro, y pa a 
expresa nan deseo y esfuerso pa traha hunto na mihor union den 
cuadro di Aruba su recuperacion. Di parti di Gobierno di Aruba, 
lo bay traha riba un comision cu ta consisti di representante di 
cada Minister, pa yuda crea mas cooperacion entre e diferente 
departamentonan concerni. E tabata un bon reunion, Premier 
Wever - Croes a expresa. 

Prome Minister Evelyn Wever — Croes: 


PABIEN NA CMAA CU TA INICIA CU PROYECTO 
PILOTO NA SCOLNAN PA CONSCIENTISA 


pq 


18 di October ta “Dia Nacional contra Traficacion di Hende”, 
un dia cu tur aña ta para keto na e fecha y asina contribui 
na conscientisacion di nos comunidad encuanto di e topico 
di traficacion y contrabanda di hende. Conoci tambe como 
sclavitud moderno, traficacion di hende ta un delito contra 
derechonan humano y ta responsabilidad di nos tur pa 
combatie. Den cuadro di esaki a haci uzo di e oportunidad 
tambe pa anuncia inicio di ‘lespakket’ tocante traficacion di 
hende pa scolnan secundario. 


Diamars a tuma luga tambe un evento importante en conexion 
na e dia aki na unda cu Prome Minister a duna un discurso 
enfatisando e importancia pa cooperacion y colaboracion den 
lucha contra traficacion y contrabando di hende. 


Anualmente rond mundo, miles di hende muhe, hende homber 
y muchanan ta bira victima di traficadonan. Den mayoria caso, 
e victima di traficacion ta wordo isola socialmente, separa for di 
su famia y /of amistadnan, haciendo nan vulnerabel na abuso. 
Como Gobierno responsabel di un pais, no por laga e fecha aki 
pasa sin trece atencion un biaha mas na e topico aki. 


Aña pasa na Mei, hunto cu ex minister di Husticia, a lansa e 
campaña di conscientisacion “Habri bo Wowo”. Un campaña 
importante, pasobra ta trata aki di abuso di hende y nos 
mester purba evita cu esaki ta pasa sea cu nos hendenan of 
cu migrantenan, door di nos mes hendenan of door di otronan, 
bibando aki of residencia na otro pais. Ademas di e aspecto 
huridico/legal, esta castigo di prison, multa etc, e impacto 
di traficacion y/of contrabando di hende, ta grandi pa famia, 
amistad y /of conocirnan pero tambe riba nos pais, Aruba. E 
posibel efectonan cu esaki por tin riba entre otro tereno laboral, 
educacion, infrastructura, salubridad y tambe riba e imagen di 
nos pais den exterior. E posibel gastonan cu tur esaki lo por 
trece cu ne, ta algo cu na final, nos tur lo tin cu carga. 


HOBENNAN TOCANTE TRAFICACION DI HENDE 


EY TA OFRECE 
DS WIRAHADO 


€ jo romun 


CMMA eovcanie 


ASSISTENTIE 


LANSAMENTO 'LESPAKKET” PA SCOLNAN SECUNDARIO 
Na e ocasion Prome Minister Wever - Croes a anuncia 
lansamento di e lespakket huntu cu tres scol secundario 
cualnan a forma parti di e “baseline study” cu Cruz Cora 
Aruba y CMMA a conduci algun tempo pasa. Meta di e estudio 
aki tabata pa haya sa e nivel di conocemento encuanto di 
traficacion y contrabando di hende (aki na Aruba) y den ki 
manera lo por aumenta nan conocemento y conscientisacion 
riba e topico aki. 


Den acuerdo cu directiva di e scolnan SKOA, SEPB y SOAZA, 
e scolnan aki lo fungi como proyecto piloto pa e introduccion 
di e lespakket. Basa riba resultado, lo acerca e otro directiva 
di otro scolnan secundario cu e peticion pa nan implementa 
e lespakket aki tambe. Un danki grandi na tur e directivanan 
di scol pa nan cooperacion y colaboracion den lucha contra 
traficacion y contrabando di hende. 


Pa contesta riba cualkier pregunta relaciona cu e tema aki di 
traficion di hende, tur informacion ta disponibel den e Lespakket, 
Facebook y tambe riba e website www.habribowowo.com. 

Prome Minister Evelyn Wever-Croes: 


IMPORTANCIA DI CONSCIENTISACION 
TOCANTE TRAFICACION DI HENDE 


Diamars na Cas di Cultura a anuncia inicio MR 
di ‘lespakket’ tocante traficacion di hende pa 
scolnan secundario. Ta crucial pa hobennan 
studiante ta alerta pa sefialnan di posibel 
traficacion y/of contrabanda di hende sea 
pa nan mes of esnan cerca di nan. Esaki ta 
conta pa studiantenan cu ta bayendo scol 
actualmente y cu den e proximo afianan, tin e 
intencion di continua nan estudio avansa den 
exterior. Leu for di cas y den un ambito no [MN 
familiar, ta crea cierto vulnerabilidad y pesey 
ta importante pa e hobennan aki ta na altura 
di e indicadornan. 


E uzo di tecnologia tambe ta hunga un rol 
importante den esaki ya cu e por wordo uza 
negativamente pa acerca hobennan den 
un manera anonimo of cu identidad falso. 
Tecnologia tin su partinan peligroso tambe y pesey ta importante 
pa tin e conocemento di e indicadornan di traficacion di hende, 
pa por reconocenan di biaha. 


Un efecto di e pandemia ta e factor di isolacion social, 
como cu tur hende a mester a keda paden. Gran mayoria di 
comunicacion, inlcuyendo lesnan di scol y reunion di trabou a 
tuma luga via internet. Hobennan tabata pasa mas tempo riba 
internet y aki ta caminda identidadnan falso por keda crea y ta 
duna oportunidad di crea relacionnan no mucho positivo. Te ora 
cu ta laat y e hoven ta sinti cu e ta den gara di e persona scondi 
tras di e “fake profile”, cual ta haci dificil pa por busca ayuda. 
Pesey conscientisacion riba e indicadornan ta importante. 


E lespakket ta un prome paso den crea mas conscientisacion 
cerca nos hoben studiantenan. Haciendo uzo di e informacion 
inclui den e pakete, lo stimula debatenan sano riba e topico 
aki y asina crea e conocemento necesario pa atende cu e 
problematica, den un ambiente educativo. 


Prome Minister Wever - Croes ta haci apelacion na un y tur pa 
ta alerto y tuma accion ora cu ripara algo cu no ta bon. Desde 
awo, pa medio di e lespakket aki, studiantenan tin un punto di 
contacto na scol tambe na unda por comunica nan sospecho y 
lof preocupacion mas facil. 

“Ban huntu yuda proteha nos hobennan. Nos ta conta cu boso 
colaboracion den esaki. Habri bo wowo paso traficacion y 
contrabando di hende ta pasa mas cerca cu bo ta kere!” 

a P Y 
Recientemente Minister Maduro a ricibi un grupo di Aduanero 
cu a cumpli 25 y 30 aña den servicio di Gobierno haciendo un 
trabou na bienestar di comunidad. Ta trata di e hubilario nan, 
Sharina Henriquez cu a cumpli 30 aña y Shamica Erasmus, 
Yamila Luidens y Odelia Tromp cu a cumpli 25 aña den servicio 
di Gobierno. Esnan cu tambe ta di hubilo di 25 aña pero cu no 
por tabata presenta ta Berril Canwood y Marlon Tromp. 


Den presencia di Director, Chefnan y famia, Minister Maduro 
a entrega cada hubilario, nan Decreto nan corespondiente 
hunto cu un recuerdo pa conmemora e momento special aki. 
Durante e entrega e Chefnan di cada seccion tambe a hiba 
palabra pa conta un anecdota positivo di cada Aduanero pa 
asina demostra e aprecio na cada hubilario. Minister Maduro 
a comparti un rato masha ameno cu e grupo di hubilario di 
Aduana y ta gradici cada hubilario pa nan esfuerso di tur dia 
na bienestar di Pais Aruba. 


OBIERNO 

Continuacion MINISTER MADURO TA FELICITA E GRUPO DI ADUANERO.... 

Minister di Turismo y Salud Publico, Sr. Dangui Oduber, ta 
sumamente satisfecho di por anuncia cu entrante Januari 
2023 e cadena hotelero luhoso, The Ritz-Carlton, tin Aruba 
den su itinerario pa cu nan Yacht Collection, conoci bou di e 
nomber Evrima. E yate luhoso aki ta midi 190 meter di largura 
y por acomoda 298 pasahero, un crew di 246 persona y tin 149 
suite. Asina ki, Aruba ta agrega un lifia crucero nobo mas na 
esnan existente, expandiendo e mercado aki continuamente. 


Manera ta conoci, e turista crucero ta hunga un rol importante 
den e recuperacion y progreso di Aruba su economia, y pesey 
Gobierno di Aruba ta traha continuamente pa sigui desaroya 
e mercado aki. Minister di Turismo y Salud Publico Sr. Dangui 
Oduber ta contento di mira tur e actividadnan den centro 
caminda hopi turista ta yega nos isla. E turistanan aki ta crucial 
pa nos economia, creando hopi trabou pa nos taxista, tour 


operators, restaurantnan y tiendanan. 


Ta importante pa menciona cu e voyage aki lo bay overnight 
na Aruba. Esaki lo resulta den mas entrada pa pais Aruba 
como cu e turista nan lo tin mas tempo pa inverti nan placa 
na diferente restaurant y tambe tumando parti na diferente 
actividad durante nan estadia. 


E proyecionan pa afia 2023 ta cu Aruba lo surpasa 830.000 
turista crusero cu tawata record na afia 2019. Esaki sigur 
ta un desaroyo positivo pa Aruba Ports Authority, turismo 
crusero y tambe economia di Aruba. Sr. Oduber kier gradici 
tur stakeholders cu a hasi esaki posibel. Turismo ta keda un 
driver importante di nos recuperacion economico y Minister di 
Turismo y Salud Publico lo keda traha duro pa fortifica esaki. 

Minister Rocco Tjon: 


TA ATENDIENDO E “90TH INTERPOL 
GENERAL ASSEMBLY” NA INDIA 


\ AS 


Minister di Husticia y Asuntonan Social Sr. Rocco Tjon ta 
atendiendo e "90th Interpol General Assembly" na India, cual 
ta enfoka riba combati crimen organisa, crimen financiero y 
corrupcion. Na e apertura di e congreso aki, caminda 195 pais 
ta participando, Prome Minister di India Sr. Narendra Modi a 
enfoca riba e importancia pa combati crimen financiero, crimen 
organisa y corrupcion. 


Jurgen Stock, kende ta e Secretario General di Interpol, a splica 
riba e importancia di siguridad global cu ta wordo estableci a 
traves di cooperacion y compartimento di informacion. Banda 
di esaki, Presidente di Interpol, Sr. Ahmed Naser Al-Raisi, a 
splica e importancia di e colaboracion entre e 195 paisnan cu ta 
miembro di Interpol. Pa esaki, Interpol ta pone e tecnologia pa 
"gather information" disponibel pa asina, analisa informacion y 
comparti esaki. 


Segun e mandatario, e ta importante pa Aruba por haci mucho 
mas uzo di e diferente iniciativanan cu Interpol ta brinda 
paisnan cu ta miembro. E oportunidadnan aki ta diverso for di 
ayudo den combati crimen te cu "capacity building" pa esnan 
cu ta traha den e aparato Hudicial. 


I, INDIA 2022 
ERAL ASSEMBLY 


E agenda strategico di e Ministerio di Husticia y Asuntonan 
Social, cual a wordo comparti cu Parlamento di Aruba, ta 
netamente enfoca riba e puntonan aki. E dianan nos dilanti 
durante e congreso, banda di e programa oficial, e delegacion di 
Aruba lo hiba diferente combersacionnan cu representantenan 
di Interpol y delegacionnan di otro paisnan, pa asina fortifica e 
puntonan menciona. 

Minister Rocco Tjon: 


A ATENDE E SEGUNDO DIA DI E 
CONFERENCIA DI INTERPOL NA INDIA 


i 
e 


Durante conferencia di Interpol, Minister di Husticia 
y Asuntonan Social di Aruba Sr. Rocco Tjon a reuni 
cu Minister di Husticia di Curagao Sr. Shalten Hato. 
Atoca diferente topico cu ta di importancia pa ambos 
pais. Ademas, a haci palabracionnan pa comparti 
cierto informacion y “good practices” cu otro pa $ 
asina evita cu mester re-inventa e wiel di nobo. [MY 
Asina a toca aspectonan legislativo, proyectonan | 
cu ta andando manera e “cameratoezicht project” 
y tambe aspectonan policial. 


Banda di esaki, e delegacionnan di Aruba, Curaçao 
y Suriname tambe a reuni cu otro riba topiconan cu 
nan tin den comun. Algun luna atras e tres paisnan 
a bini hunto un biaha caba, durante un conferencia 
di siguridad na Suriname. Recien den cuadro di 
“bewaardersweek” tambe e paisnan a bini hunto. 
Nos ta wak e balor agrega pa sera e lasonan cu 
Suriname mas y lo wak con hunto nos por yuda 
otro pa surpasa diferente reto cu nos tin en comun. 


Por ultimo Minister Tjon a reuni tambe cu e 
delegacion di Canada y pronto lo tin un siguiente 
reunion pa concretisa mas detayes pa den e futuro 
cercano por tin mas colaboracion cu ambos pais ta 
desea. 

MINISTER ENDY CROES A RICIBI BISHITA DI 
E ATLETA DEAXO CROES 


Diaranson mainta Minister Endy Croes a ricibi 
bishita di sr. Rudy Croes y sr. Deaxo Croes kende ta 
pleno preparacion pa su hazaña dia 19 di november 
binidero, unda e lo landa di Boneiro pa Curaçao. E 
obhetivo di e iniciativa aki ta pa recauda fondo pa 
fundacionnan na e islanan ABC cu ta dedica nan 
mes na prevencion di cancer. Deaxo ta bay bira e 
prome persona pa landa e trayecto di 53 kilometer 
entre Red Slave na Boneiro te na Oost Punta na 
Curaçao. 

Ainda nos por corda algun aña pasa pa ta exacto 
dia 11 di november 2018 unda Deaxo y cuatro | 
amigo; Davy Bisslik, Stephan Thijsen, Romar 
Arendsz y Wendy Kock- Croes landa di Puerto 
Escondido Venezuela pa Aruba. Deaxo Croes 
y henter su ekipo ta den preparacion fuerte pa e 


hazafia historico aki. Algun siman atras Deaxo a 
landa di punta pa punta di Aruba como parti di e 
preparcion y actualmente ta landando 12km tur 
dia. E distancia di e punta zuid di Boneiro pa punta 
Oost di Curacao ta 53 km pero semper mester tene 
cuenta cu coriente depende e dia y esaki sigur lo 
por aumenta e kilometer unda Deaxo lo por bay ta 
den awa rond di 14 pa 16 ora. 


Un ekipo di 25 hende lo acompafia Deaxo den awa 
sea den boto, kayak, atletanan cu lo landa hunto 
cune pa acompañe, ‘divers’ cu harpun pa siguridad 
y 5 miembro cu lo opera for di tera firme. 

World Open Water Swimming Association 
(WOWSA) cu ta e organisacion mundial lo ta 
presente pa asina registra e hazafia aki unda 
Deaxo y ekipo mester cumpli cu tur rekisito manera 
e.o.: no mag di sali di awa, no mag di touch of mishi cu un boto 
of kayak durante e ruta y ora break mester keda den awa sin 
mishi cu nada etc. pa asina e wordo registra mundialmente. 
Dia 19 di november proximo Deaxo lo denta awa pa 2'or di 
marduga na Boneiro pa inicia e hazaña aki. Deaxo hunto cu 
sr. Rudy Croes a haci un bishita oficial na Minister di Deporte 


pa por a splica e detayes e preparacion. Sigur Minister Endy 
Croes su porta semper ta habri pa aporta na ciudadanonan cu 
ta fungi como ehempel y cu ta motiva y inspira nos atletanan 
local. Concluyendo Minister Endy Croes ta desea Deaxo y 
ekipo hopi exito pa cu e hazaña aki. Sigur cu Deaxo su deseo 
cu disciplina, dedicacion y determinacion ta logra e meta y 
wordo regsitra pa WOWSA. Hopi exito! 

MINISTER ENDY CROES A PRESENCIA 
“SEMPER TALI” UN HOMENAHE NA E 
LEGENDARIO TALI WEVER 


Diabierna ultimo den Cas di Cultura rondona pa famia, conoci, 
amigo y sernan keri a tuma luga un anochi dedica na sr. Nero 
Tali Wever. Tali ta un legendario musical cu ta forma parti di 
Aruba su herencia cultural musical y a traves di su talento y 
carera tabata un embahador pa Aruba rond mundo. Minister 
Endy Croes acompafia pa su esposa Dilailah Croes y cu 
colega Minister Evelyn Wever — Croes y eposo Kenneth Wever 
a presencia e ocasion special aki. Un anochi yena di musica, 
canto y baile dedica na e gran musico Arubano. 


Tali a cuminsa canta for di 12 afia y despues ora cu el a 
bira un poco mas grandi el a cuminsa toca su prome gitara. 
Remarcabel ta, cu Tali no a bay les pa sifia toca. E tabata 
scucha gitaristanan popular y asina e mes a sifia. Su trayecto 
musical a cuminsa hunto cu su grupo di amigonan ora nan 
tabata duna serenata den bario, canta durante hacimento 
di aña di famia, conocirnan y durante e popular parandanan 
di fin di afia. Despues Tali a cuminsa duna presentacion na 
hotel y aki su trayecto musical internacional a cuminsa. Tali a 
logra hopi contract pafo di Aruba na e.o: Puerto Rico, Merca, 
Canada, Francia, Italia, Colombia, Venezuela y Curaçao. 


Prome Minister Wever - Croes kende a representa Minister 
di Cultura a hiba un discurso elocuente y a gradici Tali den 
nomber di Gobierno di Aruba pa su gran contribucion den 
tereno musical y cultural. Despues di discurso di Prome 
Minister a reconoce Tali den nomber di Gobierno di Aruba. 
Concluyendo Minister Endy Croes ta felicita Tali pa un trayecto 
impresionante den e mundo di musica, danki pa deleita nos tur 
cu bo talento y interpretacionnan sin igual como tambe danki 
pa representa Aruba dignamente mediante bo musica. Masha 
pabien Tali, nos ta hopi orguyoso di bo! 

OCTOBER 


LUNA DI CONSCIENTISACION DI 


CANCER NA PECHO 


MINISTER GLENBERT CROES A PIDI UTILITIES, 
WEB Y ELMAR PA INVESTIGA E RECIBONAN 
EXORBITANTE DI moria Y CORIENTE 


Manera ta conoci, Gobierno di Aruba a introduci un aumento 
temporal di 24% riba e tarifa di awa y coriente cuminsando 
na luna di September. E aumento temporal aki ta debi na e 
crisis energetico causa pa e guera entre Rusia y Ukraine. 
Lamentablemente a tuma nota cu na momento cu pueblo a 
ricibi nan recibo di awa y coriente, e montantenan no tabata 
cuadra cu e subida di 24%, sino un aumento mucho mas 
halto. Hopi ta esnan cu via medionan di comunicacion social 
a expresa nan disgusto pa cu esaki mirando cu ya caba costo 
di bida ta halto y no lo por sobrevivi pagando asina tanto placa 
na utilidad. 


Den cuadro di e problematica aki, Minister Glenbert Croes a 
acerca e directornan di e companianan estatal, Utilities, Web y 


Elmar pa pidi nan cooperacion den investiga kico 
por a bay robes y coregi esaki debidamente lo mas 
pronto cu ta posibel. E meta di gobierno ta pa alivia 
e peso cu tin actualmente riba e pueblo, pa loke ta 
trata costo di bida. P'esey proyectonan manera e 
expansion di e Parke di Molina di Biento na Rincon 
ta di gran beneficio. No solamemente e ta energia 
renobabel y limpi pero ta genera electricidad hopi 
mas barata, pa Aruba no keda depende di prijs di 
petroleo halto 


Minister Glenbert Croes a expresa di ta contento di 
wak cu Web Aruba NV a cuminsa cu e proceso di 
hedging pa asina stabilisa prijs di awa y coriente. 
Mundo completo ta bibando un momento di crisis 
energetico cu tin un impacto grandi riba costo di 
bida y p'esey gobierno ta haciendo nan maximo 
esfuerso pa bin cu solucionnan pa e comunidad 
di Aruba por sobrevivi y e companianan estatal 
tambe. 


Minister Glenbert Croes a indica di ta conciente cu Aruba ta 
pasando den momentonan dificil, pero cu tin speransa grandi 
cu mihor momentonan ta na caminda. Tambe e mandatario ta 
gradici e directornan di e companianan estatal di Utilities, Web 
y Elmar pa nan esfuerso den purba na resolve e problematica 
di e costo halto di utilidad cu pueblo di Aruba a ricbi. 


p 
Arubamester 


dimos TUR! 


Diaranson 19 October 2022 


Universidad di Aruba: 


ersity of Aruba 


Recientemente, Sra. Vicky Benavidez a defende su tesis 
exitosamente y a obtene su titulo di Bachelor of Arts. Vicky a 
defende su tesis dilanti di e comision di graduacion cu tawata 
consisti di dr. Mieke de Droog, decano di Facultad di Arte y 
Ciencia, Sr. Helmut Vink, LLM, MA y Sr. Daniel Tecklenborg 
Director di Centro pa Desaroyo Aruba (CEDE Aruba). Ademas 
tabata presente famia di Vicky, docente di Universidad di Aruba 
y demas invitado. 


E titulo di Vicky su tesis ta “A SWOT Analysis for Non-Profit 
Social Welfare Organizations in Aruba to Make More Use of 
Digitalization.” Vicky a investiga e forsanan, debilidadnan, 
oportunidadnan y menasanan (SWOT) cu digitalisacion por tin 
pa fundacionnan na Aruba por implementa mas uzo di esaki. 


CueinvestigacionakiVickysumetatawatapaobteneinformacion 
di e estado actual di digitalisacion di e fundacionnan cu ta 
subsidia door di e Ministerio di Asunto Social y Labor, y explora 
si ta util pa e fundacionnan aki desaroya strategianan hunto cu 
un vision di SWOT pa implementa mas uzo di digitalisacion. 
Fundacionan por haci uzo di e SWOT pa por analisa nan 
forsanan, debilidadnan, oportunidadnan y menasanan cu 
mas uzo di digitalisacion por tin pa nan. Ademas, pa conoce e 
perspectiva di liderasgo y di administracion riba digitalisacion 
y pa investiga si tin strategia concreto cu ta existi caba cu ta 
adresa e necesidad pa haci mas uzo di digitalisacion pa asina 


logra un mihor calidad pa e servicio publico. 


A base di e resultado di e investigacion a propone lo siguente 
como recomendacion: un colaboracion ta necesario entre 
Gobierno di Aruba, Centro pa Desaroyo Aruba (CEDE Aruba), 
Universidad di Aruba (Aruba Good Governance 8 Leadership 
Institute), Setar N.V y futuro investigadornan. 


E entidadnan aki por facilita e proceso pa e fundacionnan 
por aumenta nan uzo di digitalisacion. Por logra esaki door 
di provee recurso manera; fondo y workshops pa por siña e 
fundacionnan e habilidadnan necesario cu un aumento den 
uzo di digitalisacion lo por rekeri. 


Un palabra di gratitud ta bay na; coleganan di Universidad di 
Aruba, e docentenan di e departamento di OGM cu a yuda of 
guia Vicky como studiante. Tambe ta gradici e fundacionnan cu 
a participa na e investigacion aki y esnan pafo di Universidad di 
Aruba cu a contribui na un manera of otro na e acontecimento 
aki. 


Pa mas informacion tocante e estudio OGM, bishita e website 
di Universidad di Aruba na http://www.ua.aw/ogm, e pagina di 
Facebook @UniversityofArupaOGM y e pagina di Instagram 
@ogm_ua. 


APESAR DI CAMINDA DIFICIL NOS DILANTI, 
Nos POR, HUNTO NOS POR. 

NOS POR ENGRANDECE NOS PAIS. 

NOS POR FORTALECE NOS PAIS. 

NOS POR SIRBI NOS PAIS. 

Y HUNTO NOS POR HACI NOS PAIS 

FUERTE Y RESILIENTE UN BIAHA MAS. 

TA HUNTO SO NOS POR BRINDA 
OPORTUNIDADNAN NA NOS 

FUTURO GENERACIONNAN. 


20 AÑA DI 


INVERSION Y 
22 OPORTUNIDAD 


